Hærmændene paa Helgeland
<s>Junaci na Helgelandu (nor.: Hærmændene på Helgeland) je sedma drama Henrika Ibsena.</s>

<s>Napisana je tokom 1857. i prvi put je izvedena u kazalištu Christiania Norske u Oslu 24. novembra 1858.</s>

<s>Radnja se odvija u doba kralja Erika Krvavesjekire (oko 930–934) na sjeveru Norveške u povijesnom Helgelandu, vrijeme u kojem je norveško društvo se prilagođavalo sa tradicije staronordijskih saga na novu eru kršćanstva.</s>

<s>Drama govori o dolasku Ornulfa i njegovih sedam sinova u potrazi kćeri Dagny i udomiteljice Hjordis, koje su Sigurd, kralj mora, i Gunnar oteli i vjenčali.</s><s>Tragedija polaže na shvaćanju časti i dužnosti, pa na koncu dovodi do smrti svih Ornulfovih sinova, Sigurda (kojeg je ubio Hjordis) i Hjordisa (samoubojstvom).</s><s>Radnja podsjeća na germanski mit o Sigmundu i Brynhildi.</s>

<s>Smatra se da je pojava lika Dagny u ovoj drami pridonijela oživljavanju popularnosti ovog imena u Norveškoj i općenito u Skandinaviji u drugoj polovici 19. stoljeća.</s>

<s>Glavni likovi 
 Sigurd Snažni (Sigurd hin sterke), kralj mora
 Gunnar (Gunnar Herse), bogati zemljoradnik Helgelanda
 Ørnulf (Ørnulv fra fjordene), islandski poglavica
 Hjørdis, Ørnulfova udomljena kći
 Dagny, Ørnulfova kći
 Egilov, Gunnarov i Hjørdisov četverogodišnji sin
 Kåre (Kåre Bonde), helgelandski seljak</s>

<s>Prijevodi 
Dramu je na engleski preveo William Archer i objavio u Londonu 1890. godine.</s>

<s>Izvedbe 
Prva izvedba predstave bila je u kazalištu Kristiania Norske, premda to prvotno nije bilo planirano.</s><s>Budući da Ibsen ekipu Norske Theatre nije smatrao dovoljno sposobnom, dramu je prvo poslao u Christiania Danske Theater.</s><s>Iako je tamo publika bila oduševljena, ipak pokazalo je se da nemaju potrebnih sredstava za izvedbu djela.</s><s>Ibsen je pritom bio vrlo nezadovoljan, što je također izrazio u raznim novinskim člancima u kojima je oštro kritizirao upravu Danske Theatre.</s><s>Unatoč sumnjama u mogućnosti Norske Theatra, odlučio je tu predstavu osobno postaviti, ali s njim kao redateljem.</s><s>Komad je doživio uspješan prijem, dijelom i zbog polemike koja je nastala, iako je bilo samo nekoliko izvedbi.</s>

<s>Drame Henrika Ibsena
Drame 1858.</s>

